આ સપ્તાહની શરૂઆતમાં આપને સ્વાસ્થ્યની નાની-મોટી ફરિયાદો થઈ શકે છે. જેઓ બીમારીથી પીડાય છે તેમને સારવારની અપેક્ષા કરતા ઓછી અસર જોવા મળે. જોકે નોકરિયાતો અને છુટક કામકાજો કરતા જાતકો માટે પ્રગતીનો સમય છે. આવકની દૃષ્ટિએ વિલંબ અને અવરોધોનો સામનો કર્યા પછી સફળતા મળશે માટે પ્રયાસ કરવાનું ન છોડતા તેમ ગણેશજી ખાસ જણાવી રહ્યા છે. પ્રેમસંબંધોમાં આગળ વધવા દરેક ડગલું ફુંકી ફુંકીને ભરજો નહીંતર તમારા માટે નવી મુશ્કેલી ઉભી થશે. સપ્તાહના મધ્યનો સમય દાંપત્યજીવનન માટે સારો જણાઈ રહ્યો છે પરંતુ તમારે ખાસ કરીને અહંને અંકુશમાં રાખવો પડશે. આ સમયમાં આપ દૂરના અંતરે કમ્યુનિકેશન પર વધુ ધ્યાન આપશો. ખાસ કરીને આધુનિક ગેઝેટ્સની મદદથી આપ વ્યવસાયિક સંપર્કો, સંબંધીઓ અને સોશિયલ ગ્રૂપમાં એકધારા સક્રીય રહેશો. કોર્ટ કચેરીના અટકેલા કાર્યો આગળ વધશે અને તેમાં સફળતા મળશે. સપ્તાહના અંતિમ ચરણમાં સખાવત પાછળ તમે નાણાં ખર્ચશો. આધ્યાત્મિકતા અને ઇશ્વરની આરાધનામાં વધુ રુચિ લેશો. ગૂઢ અને આધ્યાત્મિક બાબતોમાં કંઈક નવું શીખવા માટે પ્રયાસ કરશો. આ સમયમાં તમારે સ્વાસ્થ્યની વધુ કાળજી લેવી જ પડશે.